stanford-oval/wikipedia huggingface dataset:
เจลีก ดิวิชัน 1 ฤดูกาล 2020
ผลการแข่งขัน

| เหย้า / เยือน | ANT | BEL | CER | CON | FMA | FRO | GAM | GRA | REY | RED | SAG | SFR | SSP | TOK | TRI | VEG | VIS | YFC |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| คาชิมะ แอนต์เลอส์ | — | 1–0 | 1–1 | 0–2 | 4–2 | 1–1 | 1–1 | 0–2 | 1–4 | 4–0 | 2–0 | 1–0 | 2–0 | 2–2 | 0–2 | 2–1 | 2–2 | 3–2 |
| โชนัน เบลมาเร | 1–0 | — | 0–1 | 0–0 | 1–0 | 0–1 | 1–2 | 0–1 | 3–2 | 2–3 | 0–0 | 1–1 | 0–3 | 0–1 | 1–2 | 0–1 | 1–1 | 1–0 |
| เซเรซโซ โอซะกะ | 1–2 | 1–0 | — | 2–0 | 4–1 | 1–3 | 1–1 | 0–2 | 0–0 | 3–0 | 1–2 | 0–1 | 2–0 | 0–0 | 1–0 | 2–1 | 0–0 | 1–0 |
| คอนซาโดเล ซัปโปโระ | 1–0 | 2–1 | 1–3 | — | 3–1 | 1–6 | 0–1 | 0–0 | 0–1 | 3–4 | 1–1 | 0–2 | 5–1 | 1–1 | 1–1 | 3–3 | 2–3 | 3–0 |
| โยโกฮามะ เอ็ฟ มารินอส | 2–3 | 3–2 | 1–2 | 4–1 | — | 1–3 | 1–2 | 2–1 | 1–1 | 6–2 | 1–1 | 3–1 | 3–0 | 1–3 | 4–0 | 3–1 | 2–3 | 4–0 |
| คะวะซะกิ ฟรอนตาเล | 2–1 | 3–1 | 5–2 | 0–2 | 3–1 | — | 5–0 | 3–0 | 3–1 | 3–1 | 0–0 | 5–1 | 5–0 | 2–1 | 2–0 | 1–0 | 3–2 | 3–2 |
| กัมบะ โอซะกะ | 2–0 | 0–1 | 1–2 | 2–1 | 1–1 | 0–1 | — | 2–1 | 2–1 | 1–3 | 1–1 | 1–0 | 0–2 | 1–3 | 2–1 | 0–4 | 1–0 | 2–1 |
| นาโงยะ แกรมปัส | 1–3 | 3–1 | 1–0 | 3–0 | 2–1 | 1–0 | 2–2 | — | 0–1 | 6–2 | 1–0 | 1–0 | 3–1 | 1–0 | 0–0 | 1–0 | 2–1 | 0–0 |
| คาชิวะ เรย์โซล | 2–3 | 3–2 | 1–3 | 4–2 | 1–3 | 2–3 | 3–0 | 0–1 | — | 1–1 | 1–2 | 1–1 | 0–0 | 0–1 | 1–1 | 5–1 | 4–3 | 1–3 |
| อูราวะ เรดไดมอนส์ | 1–0 | 0–0 | 3–1 | 0–2 | 0–0 | 0–3 | 1–2 | 0–1 | 0–4 | — | 2–2 | 1–0 | 1–1 | 0–1 | 2–1 | 6–0 | 1–2 | 0–2 |
| ซางัน โทซุ | 0–2 | 2–2 | 1–1 | 0–2 | 1–3 | 1–1 | 1–2 | 0–0 | 2–1 | 0–1 | — | 0–0 | 1–1 | 3–0 | 2–2 | 0–1 | 0–1 | 3–0 |
| ซานเฟรซ ฮิโระชิมะ | 3–0 | 1–0 | 1–2 | 2–2 | 3–1 | 0–2 | 1–2 | 2–0 | 0–1 | 1–1 | 3–0 | — | 4–1 | 3–3 | 1–2 | 1–1 | 2–1 | 1–1 |
| ชิมิซุ เอส-พัลส์ | 1–2 | 1–1 | 3–1 | 3–1 | 3–4 | 2–2 | 1–2 | 1–2 | 1–2 | 1–2 | 1–1 | 2–3 | — | 1–3 | 4–2 | 2–3 | 3–1 | 2–3 |
| เอฟซี โตเกียว | 1–2 | 3–0 | 2–0 | 1–0 | 0–4 | 0–4 | 0–1 | 1–0 | 1–3 | 2–0 | 2–3 | 1–0 | 3–1 | — | 2–3 | 1–0 | 1–0 | 2–1 |
| โออิตะ ทรินิตา | 1–4 | 2–2 | 0–1 | 1–1 | 1–0 | 1–0 | 0–1 | 0–3 | 0–0 | 0–0 | 2–0 | 0–2 | 2–1 | 0–1 | — | 0–2 | 1–1 | 1–0 |
| เวกัลตะ เซ็นได | 1–3 | 0–0 | 2–3 | 2–2 | 0–1 | 2–3 | 1–4 | 1–1 | 0–2 | 1–2 | 0–3 | 0–0 | 0–0 | 2–2 | 0–3 | — | 2–3 | 0–0 |
| วิสเซล โคเบะ | 1–3 | 0–2 | 0–1 | 4–0 | 3–3 | 2–2 | 0–2 | 1–0 | 2–3 | 0–1 | 4–3 | 0–3 | 3–1 | 2–2 | 1–1 | 1–2 | — | 1–1 |
| โยโกฮามะ เอฟซี | 1–0 | 4–2 | 1–2 | 1–2 | 3–1 | 1–5 | 0–2 | 3–2 | 0–3 | 0–2 | 1–1 | 0–2 | 1–3 | 1–0 | 2–3 | 1–1 | 2–1 | — |
ที่มา: 2020 J1 League
สีฟ้าหมายถึงทีมเหย้าชนะ สีเหลืองหมายถึงเสมอกัน และสีแดงหมายถึงทีมเยือนชนะ
สถิติตลอดฤดูกาล > อันดับดาวซัลโว

| อันดับ | ผู้เล่น | สโมสร | ประตู |
| --- | --- | --- | --- |
| 1 |  ไมเคิล โอลุงก้า | คาชิวะ เรย์โซล | 28 |
| 2 |  เอแวรัลดู | คาชิมะ แอนต์เลอส์]] | 18 |
| 3 |  เลอันโดร เปเรย์รา | ซานเฟรชเช ฮิโรชิมะ | 15 |
| 4 |  ยู โคบายาชิ | คะวะซะกิ ฟรอนตาเล | 14 |
| 5 |  เอริก | โยโกฮามะ เอ็ฟ มารินอส | 13 |
| 5 |  คาโอรุ มิโตมะ | คะวะซะกิ ฟรอนตาเล | 13 |
| 5 |  ฌูนีโอร์ ซังตูซ | โยโกฮามะ เอ็ฟ มารินอส | 13 |
| 5 |  ลีอังดรู ดามีเยา | คะวะซะกิ ฟรอนตาเล | 13 |
| 9 |  เคียวโกะ ฟุรุฮาชิ | วิสเซล โคเบะ | 12 |
| 10 |  เลอูนาร์ดู | อูราวะ เรดไดมอนส์ | 11 |
| 10 |  มาร์กอส จูเนียร์ | โยโกฮามะ เอ็ฟ มารินอส | 11 |
| 10 |  อากิฮิโระ อิเอนะกะ | คะวะซะกิ ฟรอนตาเล | 11 |
สถิติตลอดฤดูกาล > แฮต-ทริคส์

| นักเตะ | สโมสร | ทำได้ในนัดที่พบกับ | ผล | วันที่ |
| --- | --- | --- | --- | --- |
|  ไมเคิล โอลุงก้า | คาชิวะ เรย์โซล | เวกัลตะ เซ็นได | 5–1 (H) เก็บถาวร 2020-09-13 ที่ เวย์แบ็กแมชชีน | 000000002020-07-26-000026 กรกฎาคม 2020 |
|  เอแวรัลดู | คาชิมะ แอนต์เลอส์ | โออิตะ ทรินิตา | 4–1 (A)[ลิงก์เสีย] | 000000002020-08-01-00001 สิงหาคม 2020 |
|  นาโอกิ มาเอดะ4 | นาโงยะ แกรมปัส | อูราวะ เรดไดมอนส์ | 6–2 (H)[ลิงก์เสีย] | 000000002020-08-08-00008 สิงหาคม 2020 |
|  ชุน นะกะซะวะ | เวกัลตะ เซ็นได | กัมบะ โอซะกะ | 4–0 (A)[ลิงก์เสีย] | 14 พฤศจิกายน ค.ศ. 2020 |
|  ฌูนีโอร์ ซังตูซ | โยโกฮามะ เอ็ฟ มารินอส | อูราวะ เรดไดมอนส์ | 6–2 (H) เก็บถาวร 2021-03-04 ที่ เวย์แบ็กแมชชีน | 14 พฤศจิกายน ค.ศ. 2020 |
|  อากิฮิโระ อิเอนะกะ | คะวะซะกิ ฟรอนตาเล | กัมบะ โอซะกะ | 5–0 (H) เก็บถาวร 2020-12-22 ที่ เวย์แบ็กแมชชีน | 25 พฤศจิกายน ค.ศ. 2020 |
4 ผู้เล่นที่ทำ 4 ประตู
สถิติผู้ชม

| อันดับ | ทีม | รวม | สูงสุด | ต่ำสุด | เฉลี่ย | เปลี่ยนแปลง  |
| --- | --- | --- | --- | --- | --- | --- |
| 1 | คะวะซะกิ ฟรอนตาเล | 77,587 | 21,117 | 0 | 6,466 | −72.2%†  |
| 2 | โยโกฮามะ เอ็ฟ มารินอส | 90,196 | 34,521 | 0 | 6,443 | −76.1%†  |
| 3 | นาโงยะ แกรมปัส | 67,997 | 11,854 | 0 | 6,182 | −77.6%†  |
| 4 | เซเรซโซ โอซะกะ | 72,310 | 15,535 | 0 | 6,026 | −72.0%†  |
| 5 | วิสเซล โคเบะ | 69,243 | 25,059 | 0 | 5,476 | −74.5%†  |
| 6 | อูราวะ เรดไดมอนส์ | 66,463 | 9,831 | 0 | 5,113 | −85.0%†  |
| 7 | กัมบะ โอซะกะ | 47,042 | 9,313 | 0 | 4,863 | −82.4%†  |
| 8 | ชิมิซุ เอส-พัลส์ | 55,698 | 17,549 | 0 | 4,642 | −69.1%†  |
| 9 | ซานเฟรซ ฮิโระชิมะ | 50,669 | 18,713 | 0 | 4,606 | −66.8%†  |
| 10 | โออิตะ ทรินิตา | 54,196 | 8,570 | 0 | 4,516 | −70.6%†  |
| 11 | เอฟซี โตเกียว | 53,887 | 8,166 | 0 | 4,491 | −85.8%†  |
| 12 | โชนัน เบลมาเร | 48,734 | 13,071 | 0 | 4,430 | −63.4%†  |
| 13 | คาชิมะ แอนต์เลอส์ | 33,760 | 6,982 | 0 | 3,943 | −80.8%†  |
| 14 | ซางัน โทซุ | 40,780 | 8,574 | 0 | 3,722 | −75.3%†  |
| 15 | ฮกไกโด คอนซาโดเล ซัปโปโระ | 47,111 | 5,359 | 2,039 | 3,624 | −80.7%†  |
| 16 | เวกัลตะ เซ็นได | 36,113 | 13,968 | 0 | 3,611 | −75.9%†  |
| 17 | คาชิวะ เรย์โซล | 36,144 | 12,468 | 0 | 3,012 | −68.2%†  |
| 18 | โยโกฮามะ เอฟซี | 32,184 | 5,163 | 0 | 2,926 | −58.6%†  |
|  | รวม | 1,003,539 | 34,521 | 0 | 4,711 | −77.3%† |
ปรับปรุงล่าสุดในนัดการแข่งขันเมื่อวันที่ 18 ตุลาคม ค.ศ. 2020
แหล่งข้อมูล: J. League Data
หมายเหตุ:'
† เลื่อนชั้นมาจาก เจ2
เดอะเวิลด์เอนส์วิทยู

| เดอะเวิลด์เอนส์วิทยู |
| --- | --- |
จากบนสุดวนตามเข็มนาฬิกา: บีท ไรม์ ชิกิ เนกุ และโจชัว
ผู้พัฒนา: สแควร์เอนิกซ์, Jupiter
ผู้จัดจำหน่าย: สแควร์เอนิกซ์, Ubisoft (ออสเตรเลีย)
อำนวยการผลิต: เท็ตสึยะ โนมูระ 
ออกแบบ: ทัทสึยะ คันโดะ (ผู้กำกับ)
ศิลปิน: เก็น โคะบะยะชิ เท็ทสึยะ โนะมุระ
แต่งเพลง: ทะเคะฮะรุ อิชิโมะโตะ
เครื่องเล่น: นินเทนโดดีเอส
วางจำหน่าย: JP: July 26, 2007 EU: April 18, 2008NA: April 22, 2008 AU: April 24, 2008
แนว: Action role-playing
รูปแบบ: Single-player
เดอะเวิลด์เอนส์วิทยู (The World Ends with You) หรือที่วางจำหน่ายในญี่ปุ่นในชื่อว่า ซูบาราชิกิ โคโนะ เซไก (ญี่ปุ่น: すばらしきこのせかい; โรมาจิ: Subarashiki Kono Sekai แปลตรงตัว: "This Wonderful World") เป็นเกมแนว action role-playing ที่พัฒนาขึ้นโดยทีมงานพัฒนาซีรีส์คิงดอมฮารตส์ของสแควร์เอนิกซ์และทีม Jupiter สำหรับเครื่องนินเทนโดดีเอส รูปแบบศิลปะการออกแบบของเกมได้รับแรงบันดาลใจมาจากย่านชิบุยะและวัฒนธรรมวัยรุ่น โดยกำหนดเนื้อเรื่องให้เกิดขึ้นในย่านชิบุยะของโตเกียวในยุคปัจจุบัน การพัฒนาได้รับแรงบันดาลใจจาก Kingdom Hearts: Chain of Memories ซึ่งเป็นเกมที่ทีม Jupiter พัฒนาขึ้นก่อนหน้า เริ่มวางจำหน่ายในญี่ปุ่นเมื่อเดือนกรกฎาคม พ.ศ. 2550 และวางจำหน่ายในอเมริกาเหนือและ PAL regions ในเดือนเมษายน พ.ศ. 2551
ตามเนื้อเรื่องภายในเกม เนกุ ซากุราบะ และพวกพ้อง ถูกบังคับให้เข้าร่วมในเกมที่จะตัดสินชะตากรรมของพวกเขา ระบบการต่อสู้ได้ใช้ประโยชน์จากลักษณะเฉพาะต่าง ๆ ของนินเทนโดดีเอส อย่างเช่นฉากการต่อสู้ที่แสดงผลบนจอภาพทั้งสองจอ และการโจมตีศัตรูด้วยการเคลื่อนไหวบนจอสัมผัสในลักษณะต่าง ๆ หรือการตะโกนลงในไมโครโฟน โดยแต่ละภารกิจจะมีวัฒนธรรมของวัยรุ่นญี่ปุ่นในรูปแบบต่าง ๆ เช่น แฟชั่น อาหาร โทรศัพท์มือถือ เป็นจุดสำคัญ
เดอะเวิลด์เอนส์วิทยู ได้รับคำวิจารณ์ในเชิงบวกทั้งในด้านกราฟิก เพลงประกอบ และการผสมผสานระบบการเล่นเข้ากับบรรยากาศของชิบุยะ แต่มีข้อตำหนิเล็กน้อยเกี่ยวกับระบบการต่อสู้ที่เข้าใจยากและการควบคุมจอสัมผัสที่ไม่แน่นอน เพียงหนึ่งสัปดาห์หลังวางจำหน่าย เกมมียอดจำหน่ายสูงเป็นอันดับสองในบรรดาเกมของเครื่องนินเทนโดดีเอสในญี่ปุ่น และสูงเป็นอันดับหนึ่งในบรรดาเกมของเครื่องนินเทนโดดีเอสในสหรัฐอเมริกา
โครงเรื่อง > Setting

เกมดำเนินเรื่องในย่านชิบุยะของโตเกียวในรูปแบบที่จินตนาการขึ้นมาใหม่ ขณะที่ชีวิตประจำวันดำเนินไปใน Realground (RG) จะมีผู้ที่เสียชีวิตไปแล้วถูกคัดเลือกให้เข้าไปสู่มิติที่เรียกว่า Underground (UG) โดย UG ยังเป็นสถานที่สำหรับดำเนินเกมยมทูต. โดยผู้เล่นซึ่งเป็นผู้ที่เสียชีวิตไปแล้ว จะต้องแลกเปลี่ยนสิ่งที่มีค่าที่สุดสำหรับแต่ละคนเพื่อเข้าร่วมเกม โดยมีรางวัลตอบแทนคือ กลับฟื้นคืนชีพอีกครั้ง หรือกลายสภาพเป็นรูปแบบจิตวิญญาณในระดับที่สูงขึ้นไป ผู้เล่นส่วนใหญ่ที่เลือกกลายสภาพจะกลายเป็นยมทูต ซึ่งจะเป็นคู่ต่อสู้กับผู้เล่นในเกมครั้งต่อ ๆ ไป ภายในหนึ่งสัปดาห์จะมีเกมที่ทดสอบคุณค่าของความเป็นมนุษย์. ผู้เล่นจะต้องบรรลุเป้าหมายของแต่ละคนภายใต้กฎที่สร้างขึ้นโดยคอมโพเซอร์ (Composer) ซึ่งเป็นสิ่งมีชีวิตคล้ายพระเจ้าที่คอยดูแลชิบุยะ และมีคอนดักเตอร์ (Conductor) ยมทูตอีกตนหนึ่ง คอยมอบหมายหน้าที่ให้ยมทูตตนอื่น ๆ คอยขัดขวางการดำเนินเกมของผู้เล่น ผู้เล่นที่ทำภารกิจไม่สำเร็จจะถูกทำให้จิตวิญญาณแตกสลาย ซึ่งเป็นการลบการดำรงอยู่ของผู้เล่นนั้น.
สิ่งมีชีวิตใน RG จะไม่สามารถมองเห็นผู้เล่นได้ใน UG ได้ แต่ผู้เล่นสามารถอ่านหรือชักจูงความคิดของสิ่งมีชีวิตใน RG ได้เป็นบางเวลา ภายใน UG มีสิ่งที่เรียกว่า "นอยส์" (Noise) ซึ่งถูกดึงดูดเข้าหาความรู้สึกด้านลบของสิ่งมีชีวิต ในการดำเนินเกมยมทูต ผู้เล่นมักจะต้องกำจัดนอยส์โดยการฆ่าหรือลบทิ้ง นอยส์แต่ละตนจะมีตัวตนอยู่ใน 2 พื้นที่ในเวลาเดียวกัน ผู้เล่นสองคนจะต้องแยกกันต่อสู้กับนอยส์ในพื้นที่ทั้งสอง จึงจะสามารถปราบนอยส์ลงได้ ดังนั้นผู้เล่นสองคนจะต้องทำข้อตกลงเป็นคู่หูต่อสู้ร่วมกันเพื่อที่จะปราบนอยส์ได้ ผู้เล่นจะได้รับมอบหมายภารกิจผ่านทางข้อความที่ส่งทางโทรศัพท์มือถือ แล้วที่มือขวาของผู้เล่นจะถูกประทับด้วยตัวเลขเวลานับถอยหลังที่แสดงถึงเวลาที่เหลืออยู่ในการทำภารกิจ. หลังจากภารกิจในแต่ละวันเสร็จสิ้นลง ผู้เล่นที่เหลืออยู่ในเกมจะถูกนำตัวข้ามเวลาไปยังวันถัดไปเพื่อไปสู่สถานที่เริ่มต้นภารกิจของวันถัดไป
โครงเรื่อง > ตัวละคร

ผู้เล่นเกมนี้จะบังคับตัวละครเนกุ ซากุระบะ (Neku Sakuraba) เด็กชายวัยรุ่นที่ต่อต้านสังคม ชอบฟังเพลงมากกว่ามีปฏิสัมพันธ์กับผู้อื่น ตัวละครอื่น ๆ รวมถึงผู้เล่นเกมยมทูตที่เป็นคู่หูร่วมต่อสู้กับเนกุ จะควบคุมด้วยคอมพิวเตอร์ ในเกมยมทูตครั้งแรก เนกุจะจับคู่กับชิกิ มิซากิ (Shiki Misaki) เด็กสาววัยรุ่นที่ใช้รูปลักษณ์ของเพื่อนสนิทเข้าร่วมเกม ขณะที่รูปลักษณ์ที่แท้จริงถูกใช้เป็นค่าเข้าร่วมเกม ในการเล่นเกมยมทูตครั้งต่อมา คู่หูของเนกุ คือโยชิยะ คิริว (Yoshiya Kiryu) หรือที่มักถูกเรียกว่า โจชัว (Joshua) เด็กชายวัยรุ่นฉลาดแกมโกง คู่หูคนสุดท้ายของเนกุ คือไดสุเกะโนะโจ บิโตะ (Daisukenojo Bito) ยมทูตที่เรียกตัวเองว่า “บีท” (Beat) โดยบีทต้องการเป็นยมทูตเพื่อหาหนทางทำให้ไรมุ บิโตะ (Raimu Bito) (ชื่อเล่นว่า "ไรม์ : Rhyme") น้องสาว ฟื้นคืนชีพอีกครั้ง โดยที่ไรม์ได้สละตนเองเพื่อปกป้องพี่ชายจากการโจมตีของนอยส์ ซานาเอะ ฮาเนโคมะ (Sanae Hanekoma) ผู้ทำหน้าที่เป็นโปรดิวเซอร์ (Producer) ของเกมยมทูต ได้นำวิญญาณของเธอมาสร้างเป็นเข็มกลัดที่ทำให้สามารถเรียกร่างนอยส์ของเธอออกมาได้ และได้มอบเข็มกลัดนี้ให้บีทต่อมามิทสึกิ โคนิชิ (Mitsuki Konishi) เกมมาสเตอร์ (Game Master) ตนสุดท้าย ได้ทำลายร่างนอยส์ของไรม์ทำให้กลับกลายเป็นเข็มกลัดเช่นเดิม
นอกจากคอมโพเซอร์และคอนดัคเตอร์แล้ว ยังมียมทูตระดับสูงตนอื่น ๆ อีก ในเกมยมทูตแต่ละสัปดาห์ คอนดัคเตอร์จะมอบหมายยมทูตตนหนึ่งให้เป็นเกมมาสเตอร์ที่ทำหน้าที่ควบคุมการขัดขวางผู้เล่น ในบรรดาเกมมาสเตอร์ที่คอยขัดขวางเนกุนั้น โช มินามิโมโตะ (Sho Minamimoto) ถือว่าเป็นเกมมาสเตอร์ที่อันตรายที่สุด อันเนื่องมาจากเป็นผู้ที่หลบเลี่ยงกฎเพื่อหาหนทางแย่งตำแหน่งจากคอมโพเซอร์ ยมทูตเข้ามามีส่วนร่วมในเกมเพื่อให้ได้พิจารณาเลื่อนขั้นจากประสิทธิภาพการดำเนินเกม อันนำไปสู่การกลายสภาพเป็นเทวทูต (Angel) ซึ่งเป็นรูปแบบจิตวิญญาณระดับสูงสุด โดยเทวทูตจะคอยดูแลตรวจตราเกมยมทูต ถ้าเกมมีความเสี่ยงมาก เทวทูตตนหนึ่งจะได้รับมอบหมายให้ลงมาทำหน้าที่เป็นโปรดิวเซอร์ ตามเรื่องราวในเกมตลอดสามสัปดาห์ โปรดิวเซอร์ของเกมยมทูตคือ ซานาเอะ ฮาเนโคมะ โดยได้แฝงตัวเป็นเจ้าของร้านกาแฟในชิบุยะ คอยให้คำแนะนำผู้เล่นเกมยมทูตที่เพิ่งเข้าร่วมเกม และบันทึก “รายงานลับ" (Secret Reports) ที่จะได้รับมาเมื่อทำภารกิจเสริมหลังจากเล่นเกมจบหนึ่งรอบแล้ว
โครงเรื่อง > เนื้อเรื่อง

เรื่องราวภายในเกมเป็นเรื่องราวของเนกุตลอด 3 สัปดาห์ที่เข้าร่วมเล่นเกมยมทูต โดยมีคู่หูในแต่ละสัปดาห์คือ ชิกิ โจชัว และบีท ในระยะแรกเนกุยังสับสนด้วยไม่รู้ว่าตนเองเสียชีวิตอย่างไรและเข้ามายัง UG ได้อย่างไร จนกระทั่งเมื่อเขาได้สานสัมพันธ์ต่อคู่หูและเริ่มเข้าใจในกฎของเกมยมทูต ก็เริ่มระลึกถึงเหตุการณ์การเสียชีวิตของตนเองได้บ้างเล็กน้อย จนกระทั่งจำได้ว่าตนเองถูกโช มินามิโมโตะ ยมทูตตนหนึ่งที่ได้พบระหว่างเล่นเกม ยิงด้วยปืน หลังจากสัปดาห์แรก มีเพียงชิกิที่ได้รับเลือกให้ฟื้นคืนชีพอีกครั้ง และเธอสัญญาว่าจะรอพบกับเนกุอีกครั้งที่รูปปั้นฮาจิโกะ แต่เนื่องจากขณะนั้นชิกิคือสิ่งที่มีค่าที่สุดสำหรับเนกุ เธอจึงถูกใช้เป็นค่าเข้าร่วมเกมของเนกุในสัปดาห์ที่ 2 เมื่อเกมในสัปดาห์ที่ 2 สิ้นสุดลง โจชัวได้สละตนเองปกป้องเนกุจากระเบิดของมินามิโมโตะ
เนื่องจากเนกุและโจชัวทำผิดกฎของเกม เกมในสัปดาห์ที่ 2 จึงถือว่าเป็นโมฆะ เนกุถูกบังคับให้เข้าร่วมเล่นเกมอีกเป็นครั้งที่ 3 โดยค่าเข้าร่วมเล่นเกมครั้งนี้คือผู้เล่นคนอื่น ๆ ทุกคน ทำให้เนกุไม่สามารถทำข้อตกลงเป็นคู่หูกับผู้เล่นคนใดได้ และไม่สามารถต่อสู้กับนอยส์ได้ แต่บีทได้ออกจากการเป็นยมทูตมาสมทบกับเนกุ เนกุและบีทพบว่ายมทูตและคนทั้งหมดในชิบุยะสวมเข็มกลัดพิเศษสีแดงที่ทำให้ผู้สวมใส่มีความคิดเหมือนกันทั้งหมด ทั้งสองไม่ได้รับมอบหมายภารกิจใด ๆ ในการดำเนินเกม แล้วได้เข้าไปยัง “แม่น้ำชิบุยะ” (Shibuya River) สถานที่ที่โจชัวเคยค้นหาเมื่อสัปดาห์ที่ 2 ที่นั่นทั้งสองได้พบกับเมงุมิ คิตานิจิ (Megumi Kitaniji) คอนดักเตอร์ของเกมยมทูต คิตานิจิอธิบายว่าได้สร้างเข็มกลัดสีแดงขึ้นเพื่อสร้างชิบุยะขึ้นมาใหม่ อันเป็นสิ่งที่คอมโพเซอร์ท้าประลองกับเขา ซึ่งหากเขาทำไม่สำเร็จชิบุยะจะถูกลบทิ้ง
ในขณะนั้นโจชัวกลับมาปรากฏตัวอีกครั้ง และเปิดเผยว่าตนเองคือคอมโพเซอร์ โจชัวได้คืนความทรงจำเกี่ยวกับเหตุการณ์การเสียชีวิตให้เนกุ ทำให้เนกุจำได้ว่าโจชัวคือผู้ที่ยิงสังหารตนเอง เพื่อให้เป็นตัวแทนในการท้าประลองกับคิตานิจิ โดยที่ขณะนั้นมินามิโมโตะพยายามสังหารโจชัวในร่างมนุษย์เพื่อแย่งชิงตำแหน่งคอมโพเซอร์ โจชัวได้ท้าประลองกับเนกุเป็นครั้งสุดท้ายด้วยปืน เพื่อตัดสินชะตากรรมของชิบุยะ เนกุรู้สึกสับสนจนไม่อาจยิงโจชัวได้ จึงถูกโจชัวยิง ต่อมาเนกุพบว่าตนเองกลับมาอยู่ที่ scramble crossing โดยยังคงสับสนต่อเหตุการณ์ที่เกิดขึ้น
game's credits แสดงเหตุการณ์ใน 7 วันถัดมาเนกุไปพบกับบีท ไรม์ และชิกิ (ในรูปลักษณ์ที่แท้จริง) ที่รูปปั้นฮาจิโกะ สื่อให้เห็นว่าเนกุและเพื่อน ๆ ได้กลับมายัง RG ในที่สุด รายงานลับที่จะได้รับหลังจากทำภารกิจเสริมหลังเล่นเกมจบ เปิดเผยว่า หลังจากโจชัวเห็นความเปลี่ยนแปลงด้านบุคลิกภาพของเนกุตลอดเวลาที่เล่นเกมยมทูต ได้ตัดสินใจปล่อยให้ชิบุยะยังคงอยู่ และเชื่อว่าเป็นสถานที่ที่วิเศษแล้ว
ระบบการเล่น

The World Ends with You เป็นเกมแนว action role-playing ที่แบ่งเนื้อเรื่องออกเป็น 3 บทตามสัปดาห์ที่เนกุเล่นเกมยมทูต โดยที่แต่ละบทจะแบ่งย่อยออกตามแต่ละวันในสัปดาห์ ผู้เล่นจะบังคับเนกุและคู่หูให้ออกสำรวจในชิบุยะเพื่อทำภารกิจในแต่ละวันให้สำเร็จ แม้ว่าสำหรับเนกุและคู่หูแล้ว ภารกิจส่วนใหญ่จะถูกจำกัดเวลา แต่การจำกัดเวลานี้ไม่ได้มีผลถึงการเล่นเกมของผู้เล่น
ชิบุยะแบ่งออกเป็นพื้นที่ต่าง ๆ มากมาย บางพื้นที่อาจไม่สามารถเข้าถึงได้ในเนื้อเรื่องวันใดวันหนึ่ง หรือถูกกำแพงปิดกั้นไว้ ซึ่งจะเปิดกำแพงได้โดยทำตามคำสั่งของยมทูตที่อยู่ใกล้กับกำแพง เช่น ลบสัญลักษณ์ของนอยส์ สวมใส่เสื้อผ้าตาม Brand ที่กำหนด, หรือหาไอเทมที่กำหนด เนกุสามารถ scan พื้นที่ต่าง ๆ ได้โดยใช้เข็มกลัดพิเศษ การ scan นี้จะแสดงให้เห็นความคิดของตัวละครที่ไม่ใช่ผู้เล่นเกมยมทูตที่อยู่ใน Realground และทำให้ได้รับ memes ซึ่งอาจช่วยในการดำเนินเรื่อง และยังแสดงให้เห็นสัญลักษณ์ของนอยส์ที่สุ่มปรากฏออกมาในพื้นที่ หรือในบางกรณีอาจพบอยู่ที่ตัวละครเฉพาะ ผู้เล่นจะเริ่มการต่อสู้ได้โดยเลือกสัญลักษณ์นอยส์ แต่ละสัญลักษณ์จะทำให้เกิดฉากต่อสู้ 1 ครั้ง ถ้าเลือกสัญลักษณ์นอยส์มากกว่า 1 อัน ในครั้งเดียว จะทำให้เกิดฉากต่อสู้ติดต่อกันมากกว่าหนึ่งครั้ง ซึ่งจะมีความยากมากขึ้นในแต่ละครั้ง แต่เมื่อจบการต่อสู้ก็จะได้รับรางวัลในระดับสูงมากขึ้น การปรับระดับความยากของนอยส์และพลังชีวิตของเนกุและคู่หูก็จะทำให้ค่าประสบการณ์และไอเทมที่ได้รับหลังจบการต่อสู้เปลี่ยนแปลงไปเช่นกัน
แต่ละพื้นที่ของชิบุยะจะมีกระแสแฟชั่นที่มีผลต่อการเล่นเกม การสวมใส่เข็มกลัดหรือเสื้อผ้าของ brand ได้รับความนิยมมากในพื้นที่นั้น จะช่วยเพิ่มประสิทธิภาพของอุปกรณ์ ในทางตรงกันข้าม หากสวมใส่ไอเทมที่ตามกระแสน้อยที่สุดในพื้นที่ ก็จะลดประสิทธิภาพของไอเทมนั้น อย่างไรก็ตาม ผู้เล่นสามารถเพิ่มความนิยมใน brand ในแต่ละพื้นที่ได้โดยสวมใส่ไอเทมที่เป็น brand นั้น ๆ แล้วเข้าฉากต่อสู้ในพื้นที่นั้นหลาย ๆ ครั้ง ผู้เล่นสามารถซื้อเข็มกลัด เสื้อผ้า และอาหารใหม่ ๆ ได้จากร้านค้า โดยเมื่อตัวละครใช้ไอเทมประเภทอาหารแล้วเข้าฉากต่อสู้เพื่อให้อาหารย่อย จะช่วยเพิ่มค่าสถานะพื้นฐานของตัวละครเมื่ออาหารย่อยหมดแล้ว
หลังจากเล่นเกมจบแล้วหนึ่งรอบ ผู้เล่นสามารถกลับไปเล่นในเนื้อเรื่องของวันใดก็ได้ โดยยังคงมีค่าสถานะและไอเทมเหมือนขณะที่เล่นเกมจบ เมื่อทำภารกิจในเนื้อเรื่องแต่ละวันได้สำเร็จอีกครั้ง จะได้รับ “รายงานลับ” ที่จะเปิดเผยเรื่องราวเบื้องหลังของเกม และยังสามารถเลือกเล่นเนื้อเรื่องในส่วน “Another Day” ได้จากหน้ารายการเลือก ซึ่งเป็นเนื้อเรื่องเสริมที่อธิบายเหตุการณ์ที่เกี่ยวข้องกับเนื้อเรื่องหลัก นอกจากนี้ The World Ends with You ยังมี minigame ที่เรียกว่า Tin Pin Slammer (หรือ Marble Slash) ที่สามารถเล่นแข่งขันกับคอมพิวเตอร์ หรือกับผู้เล่นไม่เกิน 3 คนที่เชื่อมต่อสัญญาณไร้สายร่วมกัน Tin Pin Slammer คล้ายคลึงกับ marble game ringer โดยผู้เล่นจะใช้เข็มกลัดของตนเองโจมตีเข็มกลัดของคู่ต่อสู้ให้ออกจากกระดานเกม
ระบบการเล่น > เข็มกลัด

ส่วนสำคัญของ The World Ends with You คือ psych pins ซึ่งเป็นเข็มกลัดประดับที่มีพลังที่เนกุสามารถใช้ได้เพียงผู้เดียวขณะสวมใส่ psych pins จะใช้ในการต่อสู้ ใน “Tin Pin Slammer/Marble Slash” หรือใช้สำหรับแลกเปลี่ยนเป็นเงิน เข็มกลัดส่วนใหญ่จะมีพลังมากขึ้นเมื่อผู้เล่นได้รับ “Pin Points” (PP) โดยเฉพาะเข็มกลัดที่ใช้ในการต่อสู้ ซึ่งจะทำให้เข็มกลัดมีวิวัฒนาการไปเป็นรูปแบบที่มีประสิทธิภาพมากขึ้น Pin Points จะได้รับหลังจบการต่อสู้ ได้รับในระหว่างที่ไม่ได้เล่นเกม หรือโดยการเชื่อมต่อกับเครื่องดีเอสเครื่องอื่น ๆ หรือแหล่งสัญญาณไร้สายบางแหล่ง
ระบบการเล่น > การต่อสู้

ระบบการต่อสู้ของเกมนี้เรียกว่า Stride Cross Battle System ฉากการต่อสู้จะแสดงผลบนจอภาพทั้งสองจอของดีเอส โดยส่วนของเนกุจะแสดงบนจอสัมผัส และส่วนของคู่หูจะแสดงบนจอบน สื่อถึงพื้นที่ที่แตกต่างกันในสถานที่เดียวกัน ซึ่งตัวละครทั้งสองจะต้องต่อสู้กับศัตรูเดียวกันที่มีตัวตนอยู่ในทั้งสองพื้นที่ในเวลาเดียวกัน ระบบการต่อสู้ของเนกุและคู่หูจะมีความสอดคล้องกัน กล่าวคือ ใช้แถบพลังชีวิตร่วมกัน ซึ่งหากตัวละครตัวใดตัวหนึ่งได้รับความเสียหายมากเกินไป ตัวละครทั้งสองจะแพ้ในการต่อสู้ แม้ว่าตัวละครอีกตัวหนึ่งจะไม่ถูกศัตรูโจมตีเลยก็ตาม "light puck" สีเขียวจะปรากฏขึ้นระหว่างตัวละครทั้งสองขณะต่อสู้ เมื่อตัวละครมี puck นี้เกิดขึ้น พลังโจมตีจะเพิ่มมากขึ้น การเคลื่อนไหวของ light puck นี้ขึ้นอยู่กับ "sync ratio" ระหว่างเนกุและคู่หู ยิ่งตัวละครมี sync ratio มาก puck จะยิ่งคงอยู่ได้นานมากขึ้น ผู้เล่นสามารถสวมใส่เสื้อผ้าให้เนกุและคู่หูเพื่อปรับเปลี่ยนค่าความเร็วของ light puck ได้
ผู้เล่นจะควบคุมเนกุด้วยการเคลื่อนไหว stylus บนจอสัมผัสตามที่กำหนดไว้ที่เข็มกลัดที่สวมใส่ การเคลื่อนไหวเหล่านี้อาจเป็นการฟันที่ตัวศัตรู แตะจอหลายครั้งติดต่อกันเพื่อยิงกระสุน หรือแตะตัวศัตรูค้างไว้เพื่อสร้างความเสียหาย และมีเข็มกลัดบางชนิดที่จะใช้งานได้โดยแตะเลือกเข็มกลัดนั้น ๆ ขณะต่อสู้ เช่น เข็มกลัดสำหรับฟื้นฟูพลังชีวิต เข็มกลัดแต่ละชนิดจะมีจำนวนครั้งที่ใช้ได้จำกัด เมื่อใช้ครบตามที่กำหนดไว้แล้ว จะต้องใช้เวลาปลุกพลังขณะต่อสู้ระยะหนึ่ง แต่เข็มกลัดบางชนิดเมื่อใช้ครบจำนวนครั้งแล้วจะไม่สามารถปลุกพลังอีกเลยจนกว่าการต่อสู้จะจบลง เมื่อแรกเริ่มเกมเนกุจะสวมใส่เข็มกลัดได้เพียงสองอัน แต่สามารถยกระดับให้สามารถสวมใส่ได้สูงสุดถึงหกอัน
ผู้เล่นสามารถบังคับคู่หูของเนกุบนจอบนหรือปล่อยให้คอมพิวเตอร์ควบคุมเองก็ได้ คู่หูของเนกุจะมีกลไกแบบการ์ดเกม ตัวอย่างเช่น การ์ดเกมของชิกิจะต้องจับคู่ Zenar card ที่คว่ำอยู่ คู่หูสามารถโจมตีแบบพื้นฐานได้โดยกดปุ่มลูกศรตามที่แสดงบนจอบนตามลำดับเพื่อเลือกการ์ด เมื่อบังคับปุ่มลูกศรไปจนถึงการ์ดที่ตรงตามกฎของการ์ดเกม ผู้เล่นจะได้รับสัญลักษณ์รูปดาว เมื่อได้รับสัญลักษณ์ครบตามจำนวนที่กำหนดไว้ จะสามารถใช้ท่าโจมตี "Fusion" ที่เนกุและคู่หูจะโจมตีร่วมกัน โดยกดเลือก "Harmonizer Pin" ที่ปรากฏขึ้นที่มุมขวาบนของจอสัมผัส และผู้เล่นยังสามารถบังคับให้ตัวละครคู่หูหลบหลีกการโจมตีของศัตรูได้อีกด้วย
กระแสตอบรับ

The World Ends with You ได้รับคำวิจารณ์เชิงบวกจากสื่อหลายสำนัก ตัวอย่างเช่น นิตยสาร Game Informer ยกให้เป็นสุดยอดเกมบนเครื่องเล่นพกพาประจำเดือนพฤษภาคม พ.ศ. 2551 ขณะที่เว็บไซต์ IGN ยกให้เป็น Editor's Choice และสุดยอดเกมบนเครื่อง DS ประจำเดือนเมษายนในปีเดียวกัน นอกจากนี้เกมยังประสบความสำเร็จในด้านยอดจำหน่าย โดยในญี่ปุ่นมียอดจำหน่ายสูงเป็นอันดับที่ 2 ในบรรดาเกมบนเครื่อง DS ในระหว่างสัปดาห์ของวันที่ 27 กรกฎาคม พ.ศ. 2550 และเมื่อถึงสิ้นปี เกมมียอดจำหน่ายรวมทั้งปีในญี่ปุ่นเกือบ 193,000 ตลับ สำหรับในอเมริกาเหนือ เกมมียอดจำหน่ายทั้งในสัปดาห์ที่เริ่มจำหน่ายและอีก 2 สัปดาห์ถัดมาสูงที่สุดในบรรดาเกมบนเครื่อง DS และมียอดจำหน่ายระหว่างเดือนเมษายน พ.ศ. 2551 อยู่ที่ 43,000 ตลับ จนกระทั่งจำหน่ายได้หมดเมื่อถึงกลางเดือนพฤษภาคม และต้องนำเข้ามาจำหน่ายในอเมริกาเหนือเป็นครั้งที่สองในกลางเดือนมิถุนายน เมื่อถึงวันที่ 30 กันยายนในปีเดียวกัน The World Ends with You มียอดจำหน่ายในอเมริกาเหนือรวมแล้ว 140,000 ตลับ และในยุโรป 20,000 ตลับโดยประมาณ
นักวิจารณ์หลายคนชื่นชมที่เกมนี้แสดงความแตกต่างจากเกมยอดนิยมอื่น ๆ ของสแควร์เอนิกซ์ อย่างซีรีส์ ไฟนอลแฟนตาซี และ คิงดอมฮาร์ตส์ รวมทั้งในด้านการนำเสนอกราฟิกและเพลงประกอบ ขณะเดียวกันก็มีความคิดเห็นว่าเมื่อมองดูครั้งแรกจะเห็นว่าตัวละครออกแบบมาคล้ายกับเกมอื่น ๆ ของสแควร์เอนิกซ์ มากเกินไป ซึ่งบางคนไม่พอใจในส่วนนี้ แม้ว่าเมื่อตัวละครเหล่านี้อยู่ในบรรยากาศของชิบุยะแล้วจะดูมีเอกลักษณ์เฉพาะตัวที่ไม่เหมือนเกมอื่นก็ตาม อีกทั้งสื่อบางสำนักก็ติงว่าระบบการต่อสู้แบบ Stride Cross นั้นซับซ้อนเกินไปสำหรับผู้เล่นมือใหม่ โดยเว็บไซต์ Eurogamer ได้วิจารณ์ว่าการเรียนรู้ระบบการต่อสู้ที่ซับซ้อนนี้เป็นอุปสรรคสำคัญต่อการเล่นเกมนี้ ขณะที่นิตยสาร Gamepro ได้วิจารณ์ว่าการควบคุมท่าโจมตีด้วย Stylus นั้นมีความคลุมเครือ และทำให้บังคับการเคลื่อนไหวและการโจมตีผิดพลาดอยู่บ่อยครั้ง แต่ในอีกด้านหนึ่ง ระบบนี้ก็ได้รับคำชมในด้านวิธีการเล่นและความสามารถปรับความยากของระบบภายในเกม นอกจากนี้ คำวิจารณ์ในเว็บไซต์ 1UP.com ได้กล่าวถึงเกมนี้ไว้ว่า "ความจริงแล้วเกมนี้น่าจะดูน่ารำคาญ เต็มไปด้วยปริศนาที่น่าเบื่อหน่าย และซ้ำซากกับเกมอื่น ๆ ของสแควร์เอนิกซ์ แต่อย่างไรก็ตาม สิ่งต่าง ๆ ที่น่าจะทำให้ทนเล่นเกมไม่ได้กลับประกอบขึ้นเป็นเกมที่มีเอกลักษณ์ น่าสนใจ และทำให้ติดใจได้มากกว่าที่คิดไว้"
The World Ends with You ได้รับรางวัลมากมายจากเว็บไซต์ IGN ได้แก่ best Nintendo DS role-playing game, best story for a Nintendo DS game, best new IP for the DS, และเกม Nintendo DS ยอดเยี่ยมแห่งปี นอกจากนี้ยังได้รับการเสนอชื่อเข้าชิงรางวัล best original score for a Nintendo DS game และ best artistic design for a Nintendo DS game
อนิเมะดัดแปลง

| --- | --- |
เดอะเวิลด์เอนส์วิทยู ฉบับอนิเมะ
すばらしきこのせかい The Animation (Subarashiki Kono Sekai Ji Animēshon)
ชื่อภาษาอังกฤษ: The World Ends with You: The Animation
สร้างโดย: Square Enix
อนิเมะโทรทัศน์
กำกับโดย: คาซูยะ อิจิกาวะ
เขียนบทโดย: มิโดริ โกโต
ดนตรีโดย: ทาเกฮารุ อิชิโมโตะ
สตูดิโอ: DOMERICA Shin-Ei Animation
เครือข่าย: JNN (MBS, TBS)
ฉาย:  10 เมษายน พ.ศ. 2564  –  26 มิถุนายน พ.ศ. 2564
ตอน: 12
ได้มีการเผยเว็บไซต์ของอนิเมะดัดแปลงจากเกมเมื่อวันที่ 25 มิถุนายน พ.ศ. 2563 และประกาศอย่างเป็นทางการในวันที่ 3 กรกฎาคม พ.ศ. 2563 ในชื่อว่า เดอะเวิลด์เอนส์วิทยู ฉบับอนิเมะ ออกอากาศตั้งแต่วันที่ 10 เมษายนถึง 26 มิถุนายน พ.ศ. 2564 ทางผังรายการ Super Animeism ของช่อง MBS และ TBS อนิเมะสร้างโดยความร่วมมือของ Square Enix, DOMERICA, และ Shin-Ei Animation ซีรีส์อนิเมะกำกับโดยคาซูยะ อิจิกาวะ เขียนบทดัดแปลงจากเกมโดยมิโดริ โกโต ออกแบบตัวละครโดยเท็ตซึยะ โนมูระและเก็น โคบายาชิ รับผิดชอบดนตรีประกอบโดยทาเกฮารุ อิชิโมโตะ โปรดิวเซอร์เกมโทโมฮิโกะ ฮิราโนะและผู้กำกับเกมทัตสึยะ คังโดะเป็นผู้กำกับดูแล
แหล่งข้อมูลอื่น

Official Japanese website
Official North American website
Official European website เก็บถาวร 2008-08-28 ที่ เวย์แบ็กแมชชีน
Official DeviantArt account: Concept Art Slides
สแควร์เอนิกซ์ Members Site coverage
The World Ends with You,  an external wiki
↑  MBS and TBS lists the series premiere at 25:25 on April 9, 2021, which is effectively 1:25 a.m. JST on April 10.
เนกุและชิกิต่อสู้กับนอยส์ในพื้นที่ที่แตกต่างกันใกล้กับสถานที่เดียวกัน psych pins ของเนกุจะแสดงบนมุมซ้ายบนของจอล่าง และระบบการ์ดของชิกิจะแสดงที่ส่วนล่างของจอบน ตัวละครทั้งสองใช้แถบพลังชีวิตร่วมกัน โดยแสดงบนทั้งสองจอที่ด้านขวา
บรรยากาศในเกมส่วนใหญ่จำลองมาจากย่านชิบุยะของจริง โดยนำเสนอ scramble crossing ใกล้กับ the 109 department store (ด้านซ้ายในภาพ) เป็นจุดสำคัญ และนำไปใช้เป็นภาพฉากหลังบนปกเกม
กีบ

กีบ อาจหมายถึง
เล็บเท้าสัตว์ เล็บเท้าสัตว์กินหญ้า เช่น ม้าและวัว
กีบ (สกุลเงิน) ชื่อหน่วยเงินตราของลาว
โกตันดะ

อาคารในย่านโกตันดะ
โกตันดะ (ญี่ปุ่น: Gotanda; โรมาจิ: 五反田) เป็นย่านหนึ่งในเขตชินางาวะ กรุงโตเกียว ตั้งอยู่ระหว่างสถานีรถไฟเมงูโระและสถานีรถไฟโอซากิ เป็นย่านที่ตั้งของสถานทูต สถานศึกษา สถานพยาบาล และอาคารสำนักงาน ศูนย์กลางของย่านคือบริเวณสถานีรถไฟโกตันดะ
สถานที่สำคัญ > สถานทูตและสถานกงศุล

สถานทูตเบลารุส
สถานทูตอินโดนีเซีย
สถานีรถไฟโกตันดะสถานทูตมาซิโดเนียเหนือ
สถานกงศุลใหญ่บราซิล
สถานกงศุลใหญ่เปรู
สถานที่สำคัญ > สถานศึกษา

มหาวิทยาลัยเซย์เซ็น
มหาวิทยาลัยสาธารณสุขโตเกียว
สถานที่สำคัญ > ศูนย์การแพทย์

ศูนย์การแพทย์ เอ็นทีที โตเกียว
สถานที่สำคัญ > สำนักงานใหญ่บริษัท

อัลลายน์เทเลซิส
คอมซิส
อิมเมจิกา